Chevrolet Camaro 5ης γενιάς

Η πέμπτη γενιά της Chevrolet Camaro ήταν τυπικός εκπρόσωπος των λεγόμενων «muscle cars» και κατασκευάστηκε από την αμερικανική αυτοκινητοβιομηχανία Chevrolet, από τις 16 Μαρτίου 2009 έως τις 27 Νοεμβρίου 2015. Το μοντέλο σημείωσε τεράστια εμπορική επιτυχία και μάλιστα ξεπέρασε τότε σε πωλήσεις τον βασικό του αντίπαλο, την Ford Mustang. Επίσης, με την παρουσίαση τον Απρίλιο του 2009, ως μοντέλο 2010, αναβίωσε το ιστορικό όνομα της Camaro μετά από παύση επτά ετών, καθώς η παραγωγή της προκατόχου Chevrolet Camaro τέταρτης γενιάς είχε λήξει στις 27 Αυγούστου 2002. Αντικαταστάθηκε τον Μάιο του 2015 από την Chevrolet Camaro έκτης γενιάς, η παραγωγή της οποίας όμως διακόπηκε στις 14 Δεκεμβρίου 2023 χωρίς διάδοχο, λόγω μεγάλης πτώσης των πωλήσεων.

## Αρχική μελέτη
thumb|left|Το πρωτότυπο Chevrolet Camaro Concept του 2006.

Η επιστροφή της Camaro, μετά τη διακοπή της τέταρτης γενιάς της το 2002, παρέμεινε ένας διακαής πόθος για τους οπαδούς του μοντέλου και γενικότερα της σχολής των αμερικανικών muscle cars και είχε διατυπωθεί επανειλημμένα ως αίτημα.

Τελικώς, η Chevrolet αποφάσισε να δοκιμάσει τις προτιμήσεις του κοινού και ήδη έως την άνοιξη του 2005, το πρώτο πρωτότυπο αυτοκίνητο της πέμπτης γενιάς Camaro βρισκόταν σε εξέλιξη. Αρκετά σκίτσα τόσο του εξωτερικού όσο και του εσωτερικού σχεδιάστηκαν και παρουσιάστηκαν μήνες αργότερα στο κοινό. Μόλις ολοκληρώθηκαν τα σκίτσα, η Camaro κατασκευάστηκε ως πήλινο μοντέλο που ολοκληρώθηκε το φθινόπωρο του 2005 και παρουσιάστηκε στο κοινό ως το πρωτότυπο Chevrolet Camaro Concept, που αποκαλύφθηκε στις 6 Ιανουαρίου 2006 στο North American International Auto Show στο Ντιτρόιτ. Το πρωτότυπο μοντέλο είχε σχεδιαστεί από τον νοτιοκορεατικής καταγωγής Sangyup Lee, με έντονα ρετρό στοιχεία από την πρώτη γενιά της Camaro και βασιζόταν στην νέα πλατφόρμα της General Motors Zeta (GM Zeta platform).

## Εξέλιξη και παρουσίαση

Η υποδοχή του από το κοινό ήταν ενθουσιώδης και, ως αποτέλεσμα, η Chevrolet αποφάσισε να αναβιώσει τη φλόγα της Camaro. Το οριστικό πράσινο φως από την μητρική General Motors ήρθε στις 10 Αυγούστου 2006, όταν ο τότε πρόεδρος του ομίλου της GM, Rick Wagoner, ανακοίνωσε ότι η GM θα κατασκεύαζε την 5η γενιά της Chevrolet Camaro, βασίζοντάς την στο πρωτότυπο μοντέλο. Μάλιστα, εκτός των άλλων, δήλωσε τότε: «*Ως απόδειξη του ότι δεν είμαστε εντελώς εγκεφαλικά νεκροί, η General Motors θα κατασκευάσει την Chevy Camaro*».
thumb|left|Chevrolet Camaro Black Concept. Πρόκειται για ένα από τα Camaro προ-παραγωγής, που αποκαλύφθηκαν στις 3 Νοεμβρίου 2008 στο Σαλόνι 2008 SEMA.

Χωρίς καθυστέρηση, η εταιρεία ξεκίνησε την εξέλιξη του μοντέλου παραγωγής, αυτή τη φορά με βάση την πολύ πιο σύγχρονη πλατφόρμα Zeta, όπως προαναφέρθηκε. Τα βασικά σχεδιαστικά στοιχεία, μέσα και έξω, διατηρήθηκαν αναλλοίωτα, με εξαίρεση την τοποθέτηση μεγαλύτερων εξωτερικών καθρεφτών, για καλύτερη ορατότητα προς τα πίσω, και ενός τιμονιού με πιο ογκώδες κεντρικό τμήμα, προκειμένου να προσαρμοστεί μέσα σε αυτό ο αερόσακος οδηγού. Οι τελικές διαμορφώσεις του ντιζάιν έγιναν από τον Tom Peters το 2007. Κατά μια ιστορική ειρωνεία, η έκδοση με τον κινητήρα V8 είχε στενή συγγένεια με το σπορ σεντάν Pontiac G8, το οποίο κυκλοφόρησε στις αρχές του 2008, αλλά τελικώς αποσύρθηκε από την παραγωγή μόλις τον Ιούνιο του 2009, σχεδόν ταυτόχρονα με την εισαγωγή της Camaro 5ης γενιάς, λόγω της οριστικής διακοπής της εταιρείας Pontiac, που ανήκε επίσης στον όμιλο της General Motors.

Η εξέλιξη της Camaro ολοκληρώθηκε σε μόλις 3 έτη και η μαζική παραγωγή της πέμπτης γενιάς της Camaro ξεκίνησε στις 16 Μαρτίου 2009, αν και αρχικά επρόκειτο να εισαχθεί στην παραγωγή στα τέλη του 2008 και να κυκλοφορήσει μέσα στο πρώτο τρίμηνο του 2009. Η εμπορική εισαγωγή στις Ηνωμένες Πολιτείες έγινε τον Απρίλιο του 2009, ως μοντέλο 2010.

## Κινητήρες και εκδόσεις

Η πέμπτη γενιά της Chevrolet Camaro έφερε τους εξής κινητήρες, όλοι βενζινοκινητήρες:
thumb|right|Ο κινητήρας μιας Chevrolet Camaro SS του 2010.

* 3.564 cm³ (217 cu.in.) V6, LLT με τεχνολογία VVT και συνδυάστηκε με 6-τάχυτο μηχανικό κιβώτιο ή 6-τάχυτο αυτόματο κιβώτιο. Αρχικά απέδιδε 304 hp και τη σεζόν του 2011 (η οποία μπήκε στην παραγωγή στις 7 Ιουνίου 2010) έφτασε τους 312 hp.
* 3.564 cm³ (217 cu.in.) V6, LFX, μια ενισχυμένη εκδοχή του LLT, ισχύος 323 hp (241 kW) στις 6.800 στροφές το λεπτό. Εισήχθη τη σεζόν του 2012, ως ο νέος βασικός κινητήρας, και αντικατέστησε τότε τον προηγούμενο.
* 6.162 cm³ (376 cu.in.) V8, LS3, ισχύος 426 hp, μόνο στην SS και με 6-τάχυτο μηχανικό κιβώτιο.
* 6.162 cm³ (376 cu.in.) V8, L99, ισχύος 400 hp, μόνο στην SS και με 6-τάχυτο αυτόματο κιβώτιο.
* 6.162 cm³ (376 cu.in.) V8, LSA, ισχύος 580 hp, με 6-τάχυτο μηχανικό κιβώτιο. Ήταν για μια εντελώς νέα έκδοση, υπό το όνομα Camaro ZL1, που κυκλοφόρησε τη σεζόν του 2012. Φέρει τον κινητήρα LSA της Cadillac CTS-V δεύτερης γενιάς, αλλά με αύξηση της ισχύος από τους 556 hp στους 580 hp (430 kW) στις 6.000 στροφές το λεπτό και με ροπή 754 N·m (556 lb·ft) στις 4.200 στροφές το λεπτό.
* 7.008 cm³ (427,7 cu.in.) V8, LS7, ισχύος 505 hp, με 6-τάχυτο μηχανικό κιβώτιο. Επανήλθε την άνοιξη του 2014, ως μια ισχυρότερη εκδοχή του επιπέδου εξοπλισμού Camaro SS. Η ισχύς του κινητήρα, ο οποίος προήλθε από την Chevrolet Corvette C6 Z06 του 2005 - 2013, είναι 505 hp στις 6.100 στροφές το λεπτό και η ροπή 655 N·m (481 lb-ft) στις 4.800 στροφές το λεπτό, με την επιτάχυνση 0–60 mph / 0–97 km/h στα 4,0 δευτερόλεπτα και την μέγιστη ταχύτητα να φτάνει τα 172 mph / 277 km/h.
thumb|left|Chevrolet Camaro πέμπτης γενιάς 2SS του 2011.

Επίσης, η Camaro πέμπτης γενιάς διατέθηκε σε 5 επίπεδα εξοπλισμού: LS, 1LT, 2LT, 1SS και 2SS. Τα επίπεδα LS και LT συνδυάζονταν μόνο με τον κινητήρα των 3.6 λίτρων, ενώ ο κινητήρας 6.2 λίτρων αποκλειστικά για τα μοντέλα SS. Οι κορυφαίες εκδόσεις εξοπλισμού 2LT και 2SS έφεραν τεχνολογία Bluetooth, θερμαινόμενα δερμάτινα καθίσματα, δερμάτινο τιμόνι κ.λπ.

Από την εισαγωγή της Camaro της σεζόν του 2011, που μπήκε στην παραγωγή στις 7 Ιουνίου 2010, το μοντέλο άρχισε να προσφέρει και ένα head-up display στο παρμπρίζ, παρόμοιο με αυτό της Chevrolet Corvette C6. Επίσης, στο ξεκίνημα της σεζόν του 2012, εμφανίστηκε προαιρετική κάμερα οπισθοπορείας και ένα πακέτο 45th Anniversary για την επέτειο των 45 ετών από την έναρξη της παραγωγής της Camaro πρώτης γενιάς το 1966, για τη σεζόν του 1967.

## Camaro Convertible
thumb|right|Η παρουσίαση του Chevrolet Camaro Convertible Concept τον Ιανουάριο του 2007 στο Ντιτρόιτ.

Αμέσως μετά την επίσημη ανακοίνωση της αναβίωσης της Camaro, τον Αύγουστο του 2006, υπήρξαν επανειλημμένες αιτήσεις εκ μέρους του κοινού, κυρίως μέσω του Διαδικτύου, για διαθεσιμότητα και μιας έκδοσης κάμπριο. Χωρίς καθυστέρηση, η μητρική General Motors ανταποκρίθηκε στο αίτημα, ξεκινώντας τη σχετική εξέλιξη μιας τέτοιας εκδοχής. Στις 6 Ιανουαρίου 2007, στο North American International Auto Show στο Ντιτρόιτ, ακριβώς 1 χρόνο μετά την παρουσίαση του αρχικού Chevrolet Camaro Concept, αποκαλύφθηκε και το πρωτότυπο της ανοικτής έκδοσης, υπό την ονομασία 2007 Camaro Convertible Concept.

Η μαζική παραγωγή της Chevrolet Camaro Convertible πέμπτης γενιάς ξεκίνησε στις 31 Ιανουαρίου 2011, στο ίδιο εργοστάσιο στο Οντάριο όπου κατασκευαζόταν εξ αρχής και η έκδοση coupé. Τα πρώτα αντίτυπα έφτασαν στις αντιπροσωπείες μέσα στον Φεβρουάριο. Διατέθηκε στις ίδιες ακριβώς εκδόσεις εξοπλισμού με το coupé, με τους αντίστοιχους κινητήρες και κιβώτια ταχυτήτων.

## Ανανεώσεις
[thumb|right|Chevrolet Camaro 5ης γενιάς σε σπάνια aftermarket μετατροπή σε [λιμουζίνα.]]
thumb|right|Chevrolet Camaro πέμπτης γενιάς (κόκκινη) και Chevrolet Camaro ZL1 πέμπτης γενιάς (κίτρινη), τον Φεβρουάριο του 2014, μοντέλα της σεζόν του 2015.

Η πρώτη ανανέωση έλαβε χώρα τη σεζόν του 2012, όταν η Chevrolet Camaro καθιέρωσε ως εισαγωγικό κινητήρα μια ενισχυμένη εκδοχή του βενζινοκινητήρα 3.6 λίτρων V6 που αντικατέστησε τότε τον προηγούμενο, βελτιώσεις στην ανάρτηση, μεγαλύτερες ζάντες, έναν πίνακα οργάνων εντελώς διαφορετικής αισθητικής και διάταξης, ένα νέο τιμόνι με καλύτερη εργονομία (το οποίο ήταν πλέον κοινό με άλλα μοντέλα της εταιρείας, όπως με το Chevrolet Cruze, αλλά εισέπραξε αρνητικά σχόλια ότι έχασε τον σπορ χαρακτήρα του προηγούμενου τιμονιού και έγινε εντελώς κοινότυπο), ηλεκτρική ρύθμιση και του ύψους του καθίσματος και για αυτό του συνοδηγού, μια νέα πίσω αεροτομή, ένα νέο Πακέτο Πίσω Ορατότητας / Rear Vision Package (με κάμερα οπισθοπορείας και εσωτερικό καθρέφτη που σκοτεινιάζει αυτόματα, σε συνδυασμό με τον ήδη υπάρχοντα αισθητήρα παρκαρίσματος πίσω) και τα πίσω φώτα της αισθητικής έκδοσης RS έγιναν στάνταρ σε όλα. Ταυτόχρονα, ο εξωτερικός κόκκινος χρωματισμός Crystal Red Tintcoat αντικατέστησε τον προηγούμενο κόκκινο Red Jewel.

Για τη σεζόν του 2015, την τελευταία της Camaro 5ης γενιάς, έγινε και μια ανανέωση στο μπροστινό και στο πίσω μέρος του μοντέλου, που του προσέδωσε σχήμα χαμηλότερο, πλατύτερο και εμφανώς πιο επιθετικό.

## Πωλήσεις
thumb|Chevrolet Camaro Daytona 500 Pace Car του 2011.
thumb|Chevrolet Camaro Convertible Official Pace Car του 2011.

Από την πρώτη στιγμή, η Chevrolet Camaro πέμπτης γενιάς απέσπασε άκρως θετικά σχόλια από τον Τύπο αυτοκινήτου και το κοινό και ξεκίνησε με υψηλές πωλήσεις, οι οποίες μάλιστα διατηρήθηκαν σταθερές επί όλα τα έτη παραγωγής του, παρά την αρνητική συγκυρία της διεθνούς οικονομικής κρίσης που ξέσπασε το 2008.

Ωστόσο, η πέμπτη και η έκτη γενιά της Camaro έχουν εισπράξει έντονα αρνητικά σχόλια από τον Τύπο αυτοκινήτου και το ευρύ κοινό για εντελώς ανεπαρκή ορατότητα προς τα πίσω και προς τα πλαϊνά, αλλά ακόμα και μπροστά, και μια γενικότερη κλειστοφοβική αίσθηση στο σαλόνι της κλειστής εκδοχής κουπέ, λόγω των στενών και χαμηλών παραθύρων και μπροστινού και πίσω παρμπρίζ. Μάλιστα αρκετοί οδηγοί έχουν σχολιάσει ακόμα και ότι το αυτοκίνητο ήταν, για τους λόγους αυτούς, ανασφαλές στην οδήγηση, συχνά αναφέροντας ότι η οδήγηση του κουπέ θυμίζει μια αίσθηση «σαν να βλέπεις μέσα από σχισμές σε πολεμίστρες». Επιπλέον, η πέμπτη γενιά και κάπως εντονότερα η έκτη γενιά εισέπραξαν και αρνητικά σχόλια από ιδιοκτήτες και επιβάτες με υψηλό ανάστημα για ανεπαρκή χώρο για τα κεφάλια ακόμα και των μπροστινών επιβατών.

Ακολουθούν οι ετήσιες πωλήσεις της Camaro 5ης γενιάς σε ημερολογιακά έτη (και όχι σε σεζόν, model years) από την εμπορική εισαγωγή του αυτοκινήτου τον Απρίλιο του 2009 και μετά:

## Διακρίσεις
thumb|right|Το σαλόνι μιας Chevrolet Camaro του 2009 - 2011.
[thumb|right|Το σαλόνι μιας Chevrolet Camaro Convertible του 2013 με [Σύστημα πλοήγησης αυτοκινήτου|δορυφορική πλοήγηση.]]
[thumb|right|Το τιμόνι μιας Chevrolet Camaro του 2013 με [Σύστημα πλοήγησης αυτοκινήτου|δορυφορική πλοήγηση.]]

Επιπρόσθετα, η Chevrolet Camaro πέμπτης γενιάς απέσπασε πολλά βραβεία και επελέγη ως το επίσημο Pace Car σε πολλά ράλλυ. Αναλυτικά, όλες οι επιβραβεύσεις και διακρίσεις της πέμπτης γενιάς της Camaro είναι οι εξής:

* Official vehicle / Επίσημο Όχημα του SEMA show των ετών 2008, 2010 και 2011.
* Vehicles that will redefine the auto industry in the next year (οχήματα που θα επανακαθορίσουν την αυτοκινητοβιομηχανία μέσα στο επόμενο έτος), από τον Detroit Free Press.
* 2010 All Star, από το περιοδικό Automobile Magazine.
* 2010 Best Resale Value: Sports Car (Καλύτερη Αξία Μεταπώλησης στην κατηγορία των σπορ αυτοκινήτων), από το Kiplinger.
* 2010 Best Resale Value Award (Βραβείο για Καλύτερη Αξία Μεταπώλησης), από το Kelly Blue Book.
* Top 20 Most-Researched New Vehicles of 2009 (Τα 20 Κορυφαία σε Αναζήτηση Νέα Οχήματα), από το Kelly Blue Book.
* World Car Design of the Year (Παγκόσμιο Ντιζάιν Αυτοκινήτου της Χρονιάς), στα πλαίσια του διαγωνισμού του Παγκόσμιου Αυτοκινήτου της Χρονιάς.
* 2010 Interior of the Year: Sports car (Εσωτερικό της Χρονιάς στην κατηγορία των σπορ αυτοκινήτων), από το Ward's Auto.
* Best Buy (Καλύτερη Αγορά), από το Consumers Digest.
* 2010 Drivers' Choice (Επιλογή Οδηγών), του αμερικανικού περιοδικού Motor Trend.
* Internet Car and Truck of the Year.
* 2010 Launch Breakthrough Award, από το Edmunds.
* Official Pace Car of the 2009 Daytona 500.
* Official Pace Car of the 2010 Texas Motor Speedway (Απρίλιος 2010) O'Reilly 300.
* Official Pace Car of the 2011 Daytona 500.
* Official Pace Car of the 2009 Indianapolis 500.
* Official Pace Car of the 2010 Indianapolis 500.
* Official Pace Car of the 2011 Indianapolis 500.
* Official Pace Car of the 2011 Samsung Mobile 500.
* Official Pace Car of the 2009 Dickies 500.
* Official Pace Car of the 2009 Coke Zero 400.
* Official Pace Car of the 2010 Coke Zero 400.

## Παραπομπές


## Βιβλιογραφία
* Edsall, Larry (2009). Camaro - A Legend Reborn. Minnespolis: Motorbooks. ISBN 978-0760328194.

## Εξωτερικοί σύνδεσμοι

* Η 5η γενιά της Chevrolet Camaro (4Τροχοί - Ιανουάριος 2010)
* 2010-2015 Chevrolet Camaro review by www.consumerguide.com
* 2014 Chevrolet Camaro Z28 review by www.netcarshow.com

Κατηγορία:Σπορ αυτοκίνητα
Κατηγορία:Αμερικανικά αυτοκίνητα
Camaro 5